
Privind trecerea din domeniul public al municipiului Timişoara în domeniul privat al municipiului Timişoara, a terenurilor aferente imobilelor cu destinaţia de locuinţă dobândite in baza prevederilor Legii nr.61/1990, Legii nr.85/1992, Legii nr.112/1995 si Legii nr. 79/1997

Urmare a Hotărârii Consiliului Local Nr. 45 din 24.02.2009, terenurile aferente imobilelor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, pot fi concesionate în vederea extinderii construcţiilor existente. Prin terenurile aferente imobilelor se înţeleg terenurile situate la aceeaşi adresă poştala cu clădirea de locuit, fiind delimitate prin împrejmuiri sau calcane în conformitate cu planul parcelar, întocmit de un proiectant autorizat O.C.P.I. Terenul necesar extinderii  se va concesiona fără licitaţie publica, pe durata de 49 de ani.

Prin adresele DP2009-11918/03.12.2009 şi DP2009-10873/09.11.2009, numiţii Hostiuc Dorel şi Florea Constantin în calitate de coproprietari ai imobilului au solicitat concesionarea unei suprafeţe de teren în vederea extinderii locuinţei.
În vederea întocmirii procedurii de concesionare şi a creării cadrului legal a acesteia, faţă de cele de mai sus,

PROPUNEM:
Emiterea unei Hotărâri a Consiliului Local, care să aprobe trecerea din domeniul public al municipiului Timişoara în domeniul privat al municipiului Timişoara, a terenurile aferente imobilelor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, situate în Timişoara str. Răscoala din 1907 nr. 15 înscris în CF nr. 404006, nr. top. 277/2, în suprafaţă de 1079 m.p. şi Dr. Pavel Vasici Ungureanu (fost Prislop) nr. 14, înscris în CF. col. 4586, nr. top. 12827, în suprafaţă de 709 m.p.  

